

 **РЕПУБЛИКА БЪЛГАРИЯ**

 **РАЙОНЕН СЪД - САНДАНСКИ**

 Утвърдил:………………..

 /Рая Манолева/

 Административен ръководител-

 Председател на Районен съд –

 Сандански

 *Заповед №157/18.03.2025 г.*

**ПОЛИТИКА ЗА ЗАЩИТА НА ЛИЧНИТЕ ДАННИ**

Като администратор на лични данни Районен съд - Сандански предоставя следната информация по чл. 13 и чл. 14 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни (Общ регламент относно защитата на данните) и чл. 54 от Закона за защита на личните данни.

**1. Данни за администратора**

Районен съд - Сандански е администратор на лични данни, които обработва при или във връзка с осъществяване на своите правомощия и законови задължения.

***Данни за контакт с администратора***

Адрес: гр. Сандански 2800, ул.“Македония“ 57, тел.0746/34561

На този адрес може да изпращате по пощата искания до Районен съд - Сандански като администратор на лични данни или лично да подадете исканията си в регистратурата на съда. Исканията си може да отправяте и по електронен път на e-mail: sandanski-rs@justice.bg

***Данни за контакт с длъжностното лице по защита на данните***

 Спаска Трушева – съдебен секретар в Районен съд – Сандански, сл.телефон: 0746/34596

Електронна поща: sandanski-rs@justice.bg

Моля да имате предвид, че длъжностните лица по защита на данните, определени от органите на съдебната власт, не изпълняват задачите си при обработване на лични данни за целите на съдебните функции.

**2. Категории лични данни, цели и основания, на които се обработват в Районен съд – Сандански**

Информацията, която може да съдържа Ваши лични данни, се обработва за следните цели:

* Правораздавателна дейност по граждански и наказателни дела
* Човешки ресурси
* Заявления, сигнали и други искания, в т.ч. заявления за упражняване на права по Регламент (ЕС) 2016/679 и ЗЗЛД.
* Изпълнение на договори
* Инициативи

***2.1. Правораздавателна дейност***

***2.1.1. Регистър „ Съдебни дела, страни в съдебни производства“***

При упражняване на правомощията си Районен съд- Сандански обработва лични данни на лица (страни и техни процесуални представители), които сезират съда със съдебни актове, молби, жалби. С оглед естеството на искането, това са данни, свързани с физическата идентичност, икономическата идентичност, социална идентичност, семейна идентичност, данни за съдебното минало, данни относно здравословното състояние, които се използват за целите, за които е предвидено в съответния закон или друг нормативен акт, както и изпращане на призовки, съдебни книжа и друга кореспонденция, свързана с входящи и изходящи документи по повод движението и обработването на съдебните дела.

***2.1.2. Регистър„Вещи лица, съдебни заседатели и преводачи“***

Събираните данни включват данни за вещи лица, съдебни заседатели и преводачи, назначени по образуваните в Районен съд - Сандански дела. Това са данни, свързани с физическата и социалната идентичност на тези лица, образователен ценз и квалификация, както и данни, свързани с основания по повод изплащане на техните възнаграждения.

Личните данни във връзка с гражданските дела се обработват на основанията, предвидени в чл. 6, пар. 1, б. „в“ и „д“ от Регламент (ЕС) 2016/679 (Общ регламент относно защитата на данните).

***2.1.3. Регистър„ Бюро съдимост“***

Събираните лични данни в този регистър включват лични данни на осъдени лица от бюлетина за съдимост и от бюлетините за наложени административни наказания по чл. 78а от НК, както и лични данни на физически лица, подали заявление за издаване на свидетелство за съдимост. Обработват се с цел изпълнение на законови задължения на администратора с оглед нормативните изисквания на Наказателния кодекс, Наказателно-процесуалния кодекс, Наредба № 8 от 26.02.2018г. за функциите и организацията на бюрата за съдимост и др. Обработваните данни включват данни за физическа и социална идентичност, специални категории лични данни и данни относно съдебен статус на лицата.

За обработването на лични данни във връзка с наказателни дела се прилагат съответните изисквания на Закона за защита на личните данни, Глава осма „Правила за защита на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания, включително предпазването от заплахи за обществения ред и сигурност и тяхното предотвратяване“.

***2.2. Човешки ресурси***

***2.2.1.*** ***Регистър „Персонал- магистрати, съдии и съдебни служители“***

За целите на управлението на човешките ресурси, обработваме лични данни на настоящи и бивши служители на Районен съд- Сандански.

В хода на дейностите по управление на човешки ресурси се обработват данни за идентификация на физическите лица, данни за образование и квалификация, данни за здравословно състояние, данни за контакти, както и други данни, изискуеми по силата на Закона за съдебната власт и нормативните актове, които регламентират трудовите и служебни правоотношения, данъчно-осигурителните правоотношения, счетоводното отчитане на дейността, здравословните и безопасни условия на труд.

Правното основание за обработване на личните данни е спазването на законови задължения, които произтичат за администратора – чл. 6, пар. 1, б. „в“ и „д“ и чл. 9, пар. 2, б. „б“ от Регламент (ЕС) 2016/679.

Районен съд - Сандански публикува лични данни на задължените лица по реда на Закона за противодействие на корупцията и за отнемане на незаконно придобитото имущество (ЗПКОНПИ).

***2.2.2.*** ***Регистър „ Кандидати, за съдебни служители“***

В процеса по подбор на персонала обработваме лични данни на кандидати в процедури за назначаване на съдебни служители, като спазваме изискванията на специалните закони, регламентиращи тази дейност. Обработват се данни за идентификация на физическите лица, данни за образование и квалификация, данни за здравословно състояние, данни за контакти, както и други данни, изискуеми по силата на Закона за съдебната власт и нормативните актове, които регламентират трудовите и служебни правоотношения

Когато в процедура по подбор се изисква представянето на оригинали или нотариално заверени копия на документи, удостоверяващи физическа и психическа годност на кандидата, необходимата квалификационна степен и стаж за заеманата длъжност, субектът на данните, който не е одобрен за назначаване, може да поиска в 30-дневен срок от окончателното приключване на процедурата по подбор да получи обратно представените документи.

***2.3. Заявления, сигнали и други искания, в т.ч. заявления за упражняване на права по Регламент (ЕС) 2016/679***

***2.3.1*** ***Регистър„Лица, подаващи молби, жалби, предложения, сигнали и искания“***

За разглеждане на заявления, сигнали и други искания, като например заявления за достъп до обществена информация, заявления за упражняване на права по Регламент (ЕС) 2016/679 и други, се обработва информация в рамките на допустимото от съответния закон. В зависимост от естеството на искането данните се отнасят до физическа, социална или друга идентичност на лицето. При обработването на информацията, съдържаща се в заявления, сигнали или другите искания, подадени пред Районен съд - Сандански, се обработват само лични данни, относими към конкретния случай. Данни могат да бъдат предоставени на трети лица, само ако е предвидено в закон.

Правното основание за обработване на личните данни е изпълнението на законови задължения, произтичащи във връзка със съответните заявления, сигнали и други искания – чл. 6, пар. 1, б. „в“ от Регламент (ЕС) 2016/679.

***2.4. Изпълнение на договори***

***2.3.1 Регистър „Контрагенти“***

В изпълнение на своите дейности и във връзка с правомощията си, Районен съд- Сандански обработва лични данни на физически лица за изпълнение на договори, които сключва по реда на Закона за обществените поръчки или по Закона за задълженията и договорите. Във връзка с изпълнението на тези договори се обработват лични данни на отделни физически лица, за индивидуализиране на страните по договора и в минимален обем, които са достатъчни за точното изпълнение на задълженията по съответния договор. Достъп до тази информация се предоставя на трети лица само, когато това е посочено в закон.

Правното основание за обработване на личните данни във връзка с изпълнението на договори е чл. 6, пар. 1, б. „б“ от Регламент (ЕС) 2016/679.

***2.5. Инициативи***

1. ***2.5.1 Регистър “Инициативи в Районен съд - Сандански“***

Обработването на лични данни в хода на дейности в подкрепа на социално значими каузи се осъществява въз основа на свободно, конкретно, информирано и недвусмислено съгласие на участващите субекти на данни. С оглед инициативата това са данни, свързани с физическа, културна или социална идентичност. Използването на личните данни е за постигане на целите на инициативата, за изпращане на кореспонденция, за информиране на обществеността за резултатите от нея.

Правното основание за обработване на личните данни на участници в инициативи е тяхното съгласие – чл. 6, пар. 1, б. „а“ от Регламент (ЕС) 2016/679. Информираме Ви, че когато личните данни се обработват на основание съгласие, имате право по всяко време да оттеглите съгласието си. Оттеглянето на съгласието не засяга законосъобразността на обработването, основано на дадено съгласие преди неговото оттегляне.

**3. Категории получатели на лични данни извън Районен съд- Сандански**

Районен съд – Сандански разкрива лични данни на трети страни и получатели само ако има съответно правно основание за това. Категориите получатели на личните данни се определят за всеки конкретен случай, според законовото им основание да получат данни. Категориите получатели могат да бъдат:

- държавни органи и институции, натоварени с публични функции в рамките на техните правомощия (НАП, НОИ, МВР, Национално бюро за правна помощ и др.);

- банки и други финансови институции при възникнало законово или договорно задължение;

- куриери и пощенски оператори при адресиране на кореспонденция до физически или юридически лица

- субекти на данни.

- получатели на лични данни могат да бъдат и трети страни в случай, че Районен съд - Сандански има задължение да ги разкрие или сподели, с цел спазване на законово задължение, за защита на правата, собствеността или безопасността или във връзка с договорни и легитимни интереси.

**4. Срок на съхранение на данните**

Районен съд - Сандански прилага принципа за ограничение на съхранението и съхранява лични данни в периоди, които са подходящи за целите, за които данните се обработват, като се отчита справочното им значение. Срокът на съхранение е в зависимост от данните и законовите разпоредби за съхранение.

**5. Права на физическите лица - субекти на данни**

Субектите, чиито лични данни Районен съд – Сандански обработва, имат **право**:

- на достъп до личните данни, които се обработват от администратора;

- на коригиране на неточни или непълни данни;

- на изтриване (право „да бъдеш забравен“), ако са приложими условията на чл. 17 от Регламент (ЕС) 2016/679 - лични данни, които се обработват незаконосъобразно или с отпаднало правно основание (изтекъл срок на съхранение, оттеглено съгласие, изпълнена първоначална цел, за която са били събирани и др.);

- на ограничаване на обработването, ако се оспорва точността или законосъобразността на обработването, при условията на чл. 18 от Регламент (ЕС) 2016/679;

- на преносимост на данните, ако са налице условията по чл. 20 от Регламент 2016/679 – обработването е основано на съгласие или на договорно задължение и се извършва по автоматизиран начин;

- на възражение, ако са налице условията на чл. 21 от Регламент (ЕС) 2016/679, а именно когато личните данни се обработват на основание обществен интерес, официални правомощия или легитимен интерес;

**Информираме Ви, че при обработването на лични данни, осъществявано от Районен съд - Сандански, не се включват операции по автоматизирано обработване и профилиране по смисъла на чл. 22 от Регламент (ЕС) 2016/679.**

Горните права може да упражните, чрез отправено искане до Районен съд - Сандански писмено или по електронен път, което следва да е направено конкретно.

В искането следва да посочите: име, адрес и други данни за идентифицирането Ви като субект на данните, да опишете в какво се изразява Вашето искане, предпочитаната от Вас форма за комуникация и действия по Вашето искане. Искането следва да бъде подписано и изпратено на адреса на Районен съд - Сандански, като посочите и адреса за кореспонденция с Вас.

**Моля да имате предвид, че когато личните Ви данни се обработват за целите на наказателните дела, се прилагат правата по Глава осма от Закона за защита на личните данни, а именно: информираност, достъп, коригиране, допълване, изтриване, ограничаване на обработването.**

На основание чл. 58 от Закона за защита на личните данни, когато личните данни се съдържат в съдебно решение, документ или материали по дело, изготвени в наказателно производство, правата се упражняват в съответствие с разпоредбите на Наказателно-процесуалния кодекс.

**6. Право на жалба до надзорен орган или до съда**

Ако смятате, че са нарушени Ваши права по Регламент 2016/679 и ЗЗЛД, имате право да подадете жалба до надзорния орган.

По отношение на личните данни, обработвани в контекста на правораздавателната дейност на Районен съд- Сандански, правото на жалба се упражнява пред Инспектората към Висшия съдебен съвет, който е надзорен орган съгласно чл. 17, ал. 1 от Закона за защита на личните данни. **Инспекторат към ВСС, гр. София 1000, ул. „Георг Вашингтон“ № 17, http://www.inspectoratvss.bg/**

По отношение на лични данни, обработвани за цели извън контекста на правораздавателната дейност, правото на жалба се упражнява пред Комисията за защита на личните данни. **Комисия за защита на личните данни, гр. София 1592, бул. „Проф. Цветан Лазаров“ № 2; www.cpdp.bg**

**7. Предаване на лични данни в трети държави или международни организации**

Районен съд - Сандански предоставя лични данни в трети държави при наличие на договор за правна помощ, във връзка с изпълнение на съдебни поръчки.

**8. Значение на предоставените лични данни**

Районен съд - Сандански обработва Вашите лични данни, като задължително изискване за изпълнение на правомощията му и законовите му задължения. Непредоставянето на личните Ви данни в тези случаи препятства възможността за предприемане на действия по Ваши искания.

С Ваше съгласие обработваме личните данни, когато доброволно преценявате да ги предоставите за целта, отразена в съгласието. В тези случаи имате право по всяко време да оттеглите съгласието си. Оттеглянето на съгласието води до преустановяване на събирането и по-нататъшното обработване на личните Ви данни.

**9. От какви източници получаваме лични данни**

Обработваните от Районен съд - Сандански лични данни се предоставят от самите физически лица, както и от други лица и органи, в предвидените от нормативен акт случаи, от Регистъра на населението – Национална база данни „Население“.

Изготвили работна група в състав:

 Председател…………………………..

 /Р. Калугерова/

 Членове:1.……………………………….

 /Е. Цолева/

 2.………………………………..

 /Ан. Резашка/

 3……………………………….

 /Е. Груфалова/

 4………………………………….

 /Илия Проданов/

 5………………………………….

 /Валентина Томова/

 6………………………………….

 /Иван Недялков/